open-index/open-wikipedia-markdown huggingface dataset:
Nei Sauerbréck zu Iechternach

Déi **nei Sauerbréck zu Iechternach** (N11A) ass eng Grenzbréck, déi 1973 gebaut gouf. Et ass eng Dunnebréck mat 7 Felder, mat de Spanwäiten 2 × 25,00 m - 35,00 m - 60,00 m - 35,00, 2 × 25,00 m.

Si féiert iwwer d'Sauer a verbënnt déi lëtzebuergesch N11A zu Iechternach mat der däitscher B257 / E29 zu Iechternacherbréck.

## Kuckt och
*Al Sauerbréck zu Iechternach
*Lëscht vun däitsch-lëtzebuergesche Grenzbrécken
## Literatur
*Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0
Marthe de Kerchove

D**'Marthe de Kerchove** och bekannt ënner dem bestueten Numm als **Marthe Boël**, gebuer zu Gent den 23. Juli 1877, a gestuerwen den 18. Januar 1956 zu Bréissel, war eng belsch Resistenzlerin, Gewerkschaftlerin a Feministin.

Si war dat drëtt Meedche vun der Maria Lippens an dem Grof Oswald de Kerchove de Denterghem deen Affekot, Senateur a Gouverneur vun der Provënz Hainaut war. Hire Grousspapp de Charles de Kerchove de Denterghem war vun 1857 bis 1881 Buergermeeschter zu Gent. Si ass an den Institut de Kerchove an d'Schoul gaangen an huet duerno zu Bréissel an zu Paräis studéiert a mat engem Brevet supérieur ofgeschloss.

1898 huet se sech mam Pol Boël bestuet deen Direkter vun den *Usines Gustave Boël* zu La Louvière war. Si huet doduerch déi verschidde Problemer vun den Aarbechter an hire Famille kenne geléiert, an huet sech decidéiert fir sech a veschiddenen Hëllefsprojeten z'investéieren. Sou war si vun 1904 un, Presidentin vun engem Aarbechterënnerstëtzungsveräin, an 1912 huet si eng Berodungsplaz fir Mamme mat Bëbeeën ageriicht, an d'Joer drop huet se e Fraenënnerstëtzungsveräi gegrënnt.

Wéi den Éischte Weltkrich ausgebrach ass huet s'op enger Ambulanz gehollef, an zesumme mat hirem Mann huet se verschidden Hëllefwierker op d'Bee gesat fir der Bevëlkerung ënner d'Äerm ze gräifen. Si hat en heemleche Postservice organiséiert fir Bréiwer tëscht den Zaldoten an hire Familljen ze schmuggelen. Am Oktober 1916 gouf se zesumme mat hirem Mann verhaft. Vum däitsche Geriicht gouf hire Mann verurteelt fir an Däitschland deportéiert ze ginn, a si krut zwee Joer Prisong. Déi belsch Regierung huet hir Fräiloossung ausgehandelt, mä si huet net däerfen an d'Belsch zeréckgoen. Mat den dräi jéngste Kanner huet se sech dunn an der Schwäiz installéiert, an den eelste Bouf ass mat 17 Joer bei déi belsch Arméi gaangen.

Nom Krich huet se d'Fraesektioun vun der belscher liberaler Partei organiséiert a sech fir déi belsch Feministebeweegung agesat. 1921 koum s'an de *Conseil national des femmes belges*, gouf deem seng Presidentin am Joer 1935, an d'Joer drop gouf se Presidentin vum Conseil international des femmes.

Am Zweete Weltkrich hunn déi Däitsch hir all Aktivitéit verbueden, a si huet sech dunn haaptsächlech mat der Reform vum Unterrechtswiese beschäftegt.

Nom Krich war si nach eng Kéier Presidentin vum *Conseil international des femmes* bis 1947 a vum *Conseil national des femmes* bis 1952.

Hir Riede goufen 1950 verëffentlecht.
Chevières

**Chevières** ass eng franséisch Gemeng an den Ardennen an der Regioun Grand Est am Dall vun der Aisne.
Fléville

**Fléville** ass eng franséisch Gemeng an den Ardennen an der Regioun Grand Est am Dall vun der Aire um Fouss vun de Koppe vun der Argonne.
Pierre Wolff

De **Pierre Wolff**, gebuer de 15. Abrëll 1859 zu Bäerdref, an do gestuerwen de 6. Dezember 1895, war e lëtzebuergeschen Enseignant.

Vun 1879 bis 1895 huet hien an der Normalschoul als *Maître de calligraphie* respektiv *Maître de dessin* Kalligraphie an Zeechnen enseignéiert. Hien hat sech den 20. August 1885 an der Stad Lëtzebuerg mat der Catherine Mathilde Ludvig bestuet. D'Koppel, déi zwee Kanner hat, huet och do gewunnt.

De Pierre Wolff huet eng Rei vun Artikelen an der Zäitschrëft "Das Luxemburger Land" publizéiert, virun allem Seeërcher a Legenden, déi vum Nicolas Gredt a säi *"[[Sagenschatz des Luxemburger Landes]]"* (1883) opgeholl gi sinn.
Grandpré (Delegéiert Gemeng)

**Grandpré** ass eng fréier franséisch Gemeng an den Ardennen an der Regioun Grand Est am Dall vun der Aire. Den 1. Januar 2016 huet se mat der Nopeschgemeng Termes fusioneiert fir déi Nei Gemeng Grandpré ze bilden.
## Um Spaweck
Senuc

**Senuc** ass eng franséisch Gemeng an den Ardennen an der Regioun Grand Est um Zesummefloss vun der Aire an der Aisne.

## Kuckeswäertes
* Um Lieu-dit *La Nau la Borne* d'Reschter vun enger Zillebäckerei mam Schaarschtech.
* An der Kierch d'Statu vum *Saint-Oricle céphalophore* aus dem 17. Joerhonnert an eng Grafplack vum Dom Ravineau vum éischte Véirel vum 17. Joerhonnert. 
* Dräi Wäschbueren
Sommerance

**Sommerance** ass eng franséisch Gemeng an den Ardennen, an der Regioun Grand Est am Dall vun der Aire.

D'Awunner hunn de Spëtznumm *Sachets*

Iwwer den Territoire vun der Gemeng huet fréier déi sougenannt Geeschterbunn gefouert.
Chaumont-Porcien

**Chaumont-Porcien** ass eng franséisch Uertschaft a Gemeng am Departement Ardennes an der Regioun Grand Est.
Termes (Ardennes)

**Termes** ass eng fréier franséisch Gemeng an den Ardennen an der Regioun Grand Est um Zesummefloss vun der Aire an der Aisne. Si huet den 1. Januar 2016 mat der fréierer Gemeng Grandpré fusionéiert an ass zanterhier eng delegéiert Gemeng an der neier Gemeng Grandpré

## Kuckeswäertes
* D'Minoterie Maillot déi 1795 als Bien national verkaaft gouf. 1816 koum se an de Besëtz vum Joseph Maillot. E Kandskand vun deem ass haut nach Bësëtzer vun der Millen. An der Mille steet eng Kaplan-Turbinn vun ëm 1890, an eng vun 1935.
Motörhead

**Motörhead** (Motorhead ausgeschwat, beim *ö* handelt et sech ëm de sougenannten Metal-Umlaut) ass eng Hardrock- an Heavy Metal-Band, déi 1975 an England gegrënnt gouf.

## Besetzung
* Gesank, Bass: Lemmy Kilmister († 2015)
* Gittar: Phil Campbell (zanter 1984)
* Batterie: Mikkey Dee (zanter 1992)

## Discographie (Albumen)
* *[[Motörhead (album)|Motörhead]]* (1977)
* *[[Overkil]]* (1979)
* *[[Bomber]]* (1979)
* *[[Ace of Spades]]* (1980)
* *[[No Sleep 'til Hammersmith]]* (1981)
* *[[Iron Fist]]* (1982)
* *[[Another Perfect Day]]* (1983)
* *[[Orgasmatron (Album)|Orgasmatron]]* (1986)
* *[[Rock 'n' Roll (Motörhead Album)|Rock 'n' Roll]]* (1987)
* *[[Nö Sleep at All]]* (1988)
* *[[1916 (album)|1916]]* (1991)
* *[[March ör Die]]* (1992)
* *[[Bastards]]*
* *[[Sacrifice]]* (1995)
* *[[Overnight Sensation]]* (1996)
* *[[Snake Bite Love]]* (1998)
* *[[Everything Louder Than Everyone Else]]* (1999)
* *[[We Are Motörhead]]* (2000)
* *[[Hammered]]* (2002)
* *[[Live at Brixton Academy]]* (2003)
* *[[Inferno]]* (2004)
* *[[Kiss of Death]]* (2006)
* *[[Better Motörhead Than Dead - Live at Hammersmith]]* (2007)
* *[[Motörizer]]* (2008)
* *[[The Wörld Is Yours]]* (2010)
* *[[Aftershock]]* (2013)
* *[[Bad Magic]]* (2015)

## Motörhead zu Lëtzebuerg
Motörhead si bis elo fënnefmol zu Lëtzebuerg opgetrueden: déi éischt Keier just nodeem de Lemmy Motörhead gegrënnt hat, 21. November 1981 zu Rodange am Blue Note, den 19. Februar 1997 an de 24. Oktober 2000 am Atelier, den 3. Juni 2007 an der Rockhal an den 23. Juni 2012 um Rock-A-Field zu Réiser.

## Literatur
* Lemmy Kilmister, Janiss Garza: *White Line Fever*
* Harry Shaw: *Lemmy, In His Own Words*

## Um Spaweck

* Offiziell Bandhomepage
Boutancourt

**Boutancourt** ass eng franséisch Uertschaft a fréier Gemeng am Departement Ardennes an der Regioun Grand Est.

Den éischte Januar 2019 huet se mat den Nopeschgemenge Balaives-et-Butz, Flize an Élan fusionéiert fir déi nei Gemeng Flize ze bilden.
Prënzbistum

E **Prënzbistum** oder **Fürstbistum** (de:*Hochstift*, fr: *Principauté épiscopale*) war am Hellege Réimesche Räich bis 1806 e Bistum, an deem de Bëschof am Prinzip och déi weltlech Muecht hat, d.&nbsp;h. den Territoire (ganz oder nëmmen deelweis) wéi e weltleche Prënz regéiert huet.

Prënzbistümer an der Géigend vu Lëtzebuerg waren d'Prënzbistum Léck, dat politesch net zu den Nidderlanden gehéiert huet, an déi als Trois-Évêchés bekannte Prënzbistümer Toul, Metz a Verdun.

Wéi hei driwwer ugedeit, huet d'Gebitt, an deem e Bëschof och Prënz war, net onbedéngt mam ganze Bistum iwwereneegestëmmt. Sou war de Bëschof vu Léck wuel Prënz (a Bëschof) zu Léck, Hasselt, Maaseik, Huy, Dinant, Thuin, Givet - wéinstens am 17. Jh. nach -, awer zu Baaschtnech an zu Marche-en-Famenne, fir nëmmen déi lëtzebuergesch Uertschaften ze nennen, war hien nëmme Bëschof. Den Äerzbëschof vun Tréier war och Prënz an engem gudden Deel vu sengem Äerzbistum, awer net an der Stad, zu Iechternach, zu Béibrech oder zu Arel.
Cornay

**Cornay** ass eng franséisch Gemeng an den Ardennen an der Regioun Grand Est am Dall vun der Aire.
## Kuckeswäertes
*D'Schlass vu Cornay aus dem 16. Joerhonnert dat mat Steng aus Kiselmergel aus der Argonne gebaut ass. 
*D'Kierch Saint-Nicolas mat de Ställercher aus der Abtei vu Chéchéry
*D'Croix du Bayle um Enn vun engem Kräizwee. Iwwer de Weekend ass d'Kräiz nuets beliicht.

## Um Spaweck
Fépin

**Fépin** ass eng franséisch Uertschaft a Gemeng am Departement Ardennes an der Regioun Grand Est.

Wéi 2011 de Parc naturel régional des Ardennes entstanen ass, war Fépin eng vun de Grënnungsgemengen.
Corlier

**Corlier** ass eng franséisch Gemeng am Departement Ain an der Regioun Auvergne-Rhône-Alpes.

## Um Spaweck
Ursula Kübler

D**'Ursula Kübler**, gebuer de 6. September 1928, a gestuerwen den 18. Januar 2010 zu Eus (Frankräich), war eng Schwäizer Dänzerin a Schauspillerin. Am Joer 1954 huet si sech mam Schrëftsteller Boris Vian bestuet.

D'Ursula Kübler war Dänzerin am Opernhaus Zürich, duerno beim Maurice Béjart a bei de Ballets de Paris vum Roland Petit..

## Filmer
### Kino
* 1952: *Saint-Tropez, devoir de vacances* vum Paul Paviot 
* 1954: *[[French Cancan (Film 1955)|French Cancan]]* vum Jean Renoir 
* 1960: *[[Le bel âge (Film 1960)|Le bel âge]]* vum Pierre Kast
* 1960: *Merci Natercia!* vum Pierre Kast
* 1961: *[[La morte saison des amours]]* vum Pierre Kast 
* 1962: *[[Le repos du guerrier (Film)|Le repos du guerrier]]* vum Roger Vadim
* 1962: *[[Vie privée]]* vum Louis Malle
* 1963: *[[Le feu follet]]* vum Louis Malle
* 1963: *[[Le vice et la vertu]]* vum Roger Vadim
* 1966: *[[Les créatures]]* vum Agnès Varda
* 1968: *[[L'écume des jours]]* vum Charles Belmont
* 1968: *[[Drôle de jeu]]* vum Pierre Kast a Jean-Daniel Pollet
* 1969: *Klann* vum Patrick Ledoux
* 1971: *[[Boulevard du rhum]]* vum Robert Enrico
* 1972: *[[Les soleils de l'île de Pâques]]* vum Pierre Kast

### Televisioun
* 1964: *La reine verte* vum Robert Mazoyer 
* 1965: *Infarctus* vum Claude-Jean Bonnardot 
* 1965: *Ni figue ni raisin* vum Jacques Rozier (TV Serie)
* 1966: *À la belle étoile* vum Pierre Prévert 
* 1967: *L'Invention de Morel* vum Claude-Jean Bonnardot 
* 1968: *L'homme de l'ombre* vum Guy Jorré (TV Serie)

## Um Spaweck
Twisted Sister

**Twisted Sister** ass eng amerikanesch Heavy metal Band vun New York. Hiert Wierk fusionéiert d'Schock Taktike vum Alice Cooper, d'rebellesch Stëmmung vun der New Wave Of British Heavy Metal an d'extravagant Ausgesinn vu Glam Rock Bands wéi z.&nbsp;B. New York Dolls, besonnesch fir de Make-up. 
__TOC__
Wat d'Musek ugeet ginn Elementer vun traditionellen Heavy Metal Bands wéi Iron Maiden an Judas Priest an e Stil, deen dem fréie Glam Metal gläicht, benotzt. Déi éischt Verëffentlechunge ginn als Glam Metal kategoriséiert, obwuel d'Band net där Meenung ass.

D'Band gouf zwar schonn am Dezember 1972 vum Gittarist Jay Jay French gegrënnt, mä alleguer d'Lidder goufe vun 1976 u vum Dee Snider geschriwwen. Wéi de Snider dem Johnny Carson sot, war den éischten Numm fir d'Band "This". Aus Angscht datt Fans "This sucks" soen, gouf déi Iddi verworf. Hie beschreift d'Musek als "Slade trëfft Sex Pistols". Déi bekanntst Lidder sinn "We're Not Gonna Take It" an "I Wanna Rock". Si goufen duerch reegelméissegt Ofspillen op MTV an den 1980er populär. Vill vun de Lidder ginn Theme wéi Kanner géint Elteren a Konflikter a Kriticken um Schoulsystem un.

## Aktuell Band Memberen
*Dee Snider – Gesang (1976–1987, 1997–)
*Eddie Ojeda – Lead Gittar (1975–1987, 1997–)
*Jay Jay French – Rhythmus Gittar, Hannergrond Gesang (1972–1987, 1997–)
*Mark Mendoza – Bass Gittar, Hannergrond Gesang (1978–1987, 1997–)
*A. J. Pero – Batterie, Perkussioun (1982–1986, 1997–)

## Discographie
### Studio Albumen
**[[Under the Blade]]* (1982) #125 US, #70 UK
**[[You Can't Stop Rock 'n' Roll]]* (1983) #130 US, #14 UK
**[[Stay Hungry (album)|Stay Hungry]]* (1984) #15 US, #34 UK
**[[Come Out and Play (album)|Come Out and Play]]* (1985) #53 US, #95 UK
**[[Love Is for Suckers]]* (1987) #74 US, #57 UK
**[[Still Hungry (Twisted Sister album)|Still Hungry]]* (2004)
**[[A Twisted Christmas]]* (2006) #147 US

### EPen
**[[Ruff Cutts]]* (1982)

### Live Albumen a Kompilatiounen
**[[Big Hits and Nasty Cuts]]* (Kompilatioun, 1992)
**[[Live at Hammersmith (Twisted Sister album)|Live at Hammersmith]]* (Live, 1994)
**[[Club Daze Volume 1: The Studio Sessions]]* (Live, 1999)
**[[Club Daze Volume II: Live in the Bars]]* (Live, 2002)
**[[The Essentials (Twisted Sister)|The Essentials]]* (Kompilatioun, 2002)
**We're Not Gonna Take It & Other Hits* (Compilation, 2003)
**[[Live at Wacken: The Reunion]]* (Live, 2006)
**[[A Twisted Christmas - Live]]* (Live, 2007)

### Singles

## Um Spaweck
Leffincourt

**Leffincourt** ass eng franséisch Gemeng an den Ardennen an der Regioun Grand Est.
## Kuckeswäertes
D'Kierch aus dem 15. Joerhonnert
Blagny

**Blagny** ass eng franséisch Gemeng an den Ardennen an der Regioun Grand Est am Dall vun der Kuer.

D'Gemeng huet ëm 1822 wéi vill Gemengen an der Ëmgéigend en industriellen Opschwonk erlieft. Déi éischt Anlag war eng Walkmillen déi de Stofffabrikant Friquet an der fréierer Mille vu Blagny ageriicht hat. 1824 huet en ee Walzwierk dat hydraulesch gedriwwe gouf a Betrib geholl. Seng Installatiounen hu sech permanent vergréissert an 1859 goung en zweet Walzwierk a Betrib, an 1874 en drëtt. Um Enn vum 19. Joerhonnert huet d'Schmelz der Firma *Saglio & Cie* gehéiert, fir 1908 an de Besëtz vun der *Société des Forges de Blagny-Carignan* ze kommen. 1921 hu fënnef Walzwierker héichwäerteg Blecher a véier anerer Standartblecher gewalzt. 1928 wiesselt de Besëtzer nees eng Kéier an den neie Patron gëtt d*'Société des Hauts fourneaux de Chiers et Longwy*. 1960 gouf d'Kuer no Süden an en neit Bett getässelt, fir eng Vergréisserung vun den Anlagen z'erméiglechen. Gläichzäiteg goufen déi al hydraulesch Installatiounen ewechgerappt. Dat Ganzt wat an der Tëschenzäit an den Hänn vun der Usinor war gouf 1979 zougemaach. Vun den éischte Gebaier ass näischt méi ze gesinn. Déi déi elo nach do stinn, sinn aus den 1930er Joren. De Schaarschtech vun der Dampanlag gouf 2008 ewechgerappt.

Blagny ass un d'Eisebunnsnetz ugeschloss iwwer d'Eisebunnsstreck Lille-Diddenuewen

## Kuckeswäertes
*D'Kierch *Saint-Remy* mat enger Paart vu 1700.
La Ferté-sur-Chiers

**La Ferté-sur-Chiers** ass eng franséisch Gemeng an den Ardennen an der Regioun Grand Est am Dall vun der Kuer. Bei der Uertschaft gëtt et e Fort vun der Maginot-Linn. Well et tëscht den Uertschafte Villy a La Ferté louch krut et den Numm Fort de Villy-La Ferté. Wéinst der Noperschaft vum Fort a well et am Duerf en ettlech befestegt Haiser gouf, déi als Observatiounsposte gedéngt hunn, krut d'Duerf es bei der Eruewerung vum Fort den 18. an 19. Mee 1940 och e bësselche laanscht d'Rëpper.

Zu Ferté gouf et fréier zwou Duchfabricken, där enger hir Gabaier stinn haut eidel an an deene vun der Fabrick *Chaillot* ass en Institut fir behënnert Leit.

La Ferté ass un d'Eisebunnsnetz ugeschloss iwwer d'Eisebunnsstreck Lille-Diddenuewen
Brécy-Brières

**Brécy-Brières** ass eng franséisch Gemeng an den Ardennen an der Regioun Grand Est am Dall vun der Aisne.
Carignan

**Carignan** heeschen:

* Carignan, eng Stad am Québec;
* Carignan, eng franséisch Uertschaft a Gemeng am Departement Ardennes, Chef-lieu vum Kanton mam selwechten Numm; fréier *Yvois*;
* Carignan-de-Bordeaux, eng franséisch Uertschaft a Gemeng an der Gironde;
* Carignan, eng Uertschaft an der Gemeng Vallon am Schwäizer Kanton Fribourg.
*D'Riefzort Carignan
## Kuckt och
* Carignano
Challerange

**Challerange** ass eng franséisch Gemeng an den Ardennen an der Regioun Grand Est am Dall vun der Aisne.
## Kuckeswäertes
*D'Molkerei, an där haaptsächlech Dréchemëllech fir den Export hiergestallt gëtt. Si gëtt vun enger ronn 1.000 Häff beliwwert, a verschafft 300.000 Liter den Dag.
Vouziers

**Vouziers** ass eng nei franséisch Gemeng an den Ardennen an der Regioun Grand Est am Dall vun der Aisne an um Säitenaarm vum Canal des Ardennes deen do säin Terminus huet. Et ass d'Ënnerprefecture vum Arrondissement Vouziers. Déi nei Gemeng Vouziers ass d'Resultat vun der Fusioun vun de fréiere Gemengen Vouziers, Vrizy an Terron-sur-Aisne. Déi dräi fréier Gemenge sinn delegéiert Gemengen an der neier Gemeng.
### Nopeschgemengen

## Persounen déi mat der Gemeng ze dinn hunn
* Hippolyte Taine, Philosoph an Historiker; do gebuer
* Paul Drouot, Schrëftsteller; do gebuer
* Albert Caquot, Ingenieur a Wëssenschaftler; do gebuer constructeur
* Jean Robic, professionelle Vëlossportler, Gewënner vum Tour de France 1947; do gebuer
* Christian Poncelet, fréiere President vum Senat, gebuer zu Blaise eng kleng Uertschaft an der Gemeng.
* Louis Eugène Péronne, Politiker; do gebuer
* Charles Batteux, Philosoph; do gebuer
* De Roland Garros franséische Pilot dee bei engem Loftkampf iwwer Saint-Morel ëm d'Liewe koum huet säi Graf zu Vouziers.
 
## Jumelagen a Parrainagen
* Gräfenroda
* Ratiskovice
* Agnam Civol
* Rennes

## Um Spaweck
Neuville-Day

**Neuville-Day** ass eng franséisch Gemeng an den Ardennen an der Regioun Grand Est um Canal des Ardennes.
## Kuckeswäertes
*E Buergfrid aus dem 16. Joerhonnert.
Vrizy

**Vrizy** ass eng fréier franséisch Gemeng an den Ardennen an der Regioun Grand Est am Dall vun der Aisne an um Canal des Ardennes.

Den 1. Juni 2016 huet d'Gemeng mat den Nopeschgemengen Terron-sur-Aisne a Vouziers fusionéiert fir déi nei Gemeng Vouziers ze bilden, an där s'eng delegéiert Gemeng ass.

## Kuckeswäertes
*Gotesch befestegt Kierch aus dem 16. Joerhonnert
Auflance

**Auflance** ass eng franséisch Gemeng an den Ardennen an der Regioun Grand Est.
## Kuckeswäertes
*D'Schlass aus der éischter Hallschent vum 17. Joerhonnert, zanter 1992 als Monument historique klasséiert.

## Um Spaweck
Fromy

**Fromy** ass eng franséisch Gemeng an den Ardennen an der Regioun Grand Est am Dall vun der Kuer.

Fromy ass zesumme mam Nopeschduerf Margut un d'Eisebunnsnetz ugeschloss iwwer d'Gare Margut-Fromy op der Eisebunnsstreck Lille-Diddenuewen
Machault (Ardennes)

**Machault** ass eng franséisch Gemeng an den Ardennen an der Regioun Grand Est.
## Kuckeswäertes
*D'Kierch aus dem 12. a 15. Joerhonnert
## Medailen
Den 1. Mäerz 1921 krut d'Gemeng d'Croix de guerre 1914-1918.
## Persounen aus der Gemeng
* Jean-Baptiste Caqué
* Guillaume de Machaut
Mont-Saint-Remy

**Mont-Saint-Remy** ass eng franséisch Gemeng an den Ardennen an der Regioun Grand Est am Dall vun der Retourne.
Mont-Saint-Martin

**Mont-Saint-Martin** ass den Numm vu méi Uertschaften:
* Mont-Saint-Martin, Uertschaft a Gemeng am Departement Aisne;
* Mont-Saint-Martin, Uertschaft a Gemeng am Departement Ardennes;
* Mont-Saint-Martin, Uertschaft a Gemeng am Departement Isère;
* Mont-Saint-Martin, Uertschaft a Gemeng am Departement Meurthe-et-Moselle.
Quilly

**Quilly** heeschen oder houschen dës franséisch Gemengen:
* Quilly, eng Uertschaft a Gemeng am Departement Ardennes
* Quilly, eng Uertschaft a Gemeng am Departement Loire-Atlantique

* Quilly, eng Uertschaft a fréier Gemeng am Departement Calvados
Abtei Almënster

D**'Abtei Almënster** war e Benediktinerklouschter um *[[Plateau Altmünster]]*, tëscht dem Fëschmaart a Clausen, an der Stad Lëtzebuerg, dat 1083 vum Konrad I. als Hausklouschter a reliéisen Zentrum vu senger Grofschaft gegrënnt gouf. D'Patere koumen aus den Abteie Saint-Airy vun Airy de Verdun a Saint-Vanne vu Verdun. De Bouf vum Konrad, de Grof Wëllem, huet d'Abtei 1123 Eiser Léiwer Fra (Notre-Dame) geweit *(abbatia Beatae Mariae*), am Volleksmond gouf se awer weider "Mënster" *(= Abtei*) genannt. Zu där Zäit gouf d'Klouschter och direkt dem Poopst ënnerstallt, soudatt weeder eng Kontroll vu Saint-Vanne nach eng weltlech Amëschung méi méiglech waren.

D'Klouschterschoul huet spéider de Monopol kritt fir den Enseignement fir d'Stad Lëtzebuerg an hiert Anzuchsgebitt goung bis an d'Grofschaft Bar. De Kanner gouf ë.&nbsp;a. déi däitsch an déi franséisch Sprooch bäibruecht.

An der Abtei begruewe gouf net nëmmen de Schetzel, mä bis zur Herrschaft vum Heng de Blannen och all d'Grofe vu Lëtzebuerg. De Karel I. huet dës Traditioun nees frësch belieft an do sengem Papp, dem Jang de Blannen e monumentaalt Graf baue gelooss.

D'Zerstéierung vun der Mënsterabtei gouf aller Warscheinlechkeet no vum franséische Kinnek François I. ordonéiert, deen d'Stad den 11. September 1543 am Kader vum véierten habsburgesch-franséische Krich besat hat, a wuel verhënnere wollt datt d'Truppe vum Keeser Karl V. vum Hellege Réimesche Räich sech bei där nächster Belagerung do ariichte konnten. Dat eenzegt wat nach vun der Abtei iwwreg ass, ass en Tuerm. Dee louch bannenzeg vun den Abteimaueren a gouf als Prisong gebraucht.

Virun der Zerstéierung hat den Abt Johannes Harder all wäertvoll Objeten op Tréier a Sécherheet brénge gelooss. Dem Schetzel seng Iwwerreschter si verluer gaangen, dem Jang dem Blanne seng koumen awer an d'Franziskanerkierch um Knuedler.

D'Abtei gouf net méi nees opgebaut an d'Benediktiner sinn dunn an d'Hospiz vum hellege Jang geplënnert, bis datt 1606 ënner dem Abt Petrus Roberti eng nei Abtei net wäit vun där aler ewech am Gronn gebaut gouf, um Uwänner vun der Uelzecht. Mënster gouf sou zu Almënster an déi nei Abtei gouf Abtei Neimënster genannt.

Den Abt Roberti hat op där Plaz wou d'Abtei virdru stoung, eng einfach, kleng Kapell opriichte gelooss. Dës Kapell ass awer och méi spéit verschwonnen.

## Um Spaweck
* Geschicht vun der Abtei
Lëscht vun Humanisten aus dem Meuse-Musel-Raum

* Jérôme vu Bauschelt (Jérôme de Busleyden) (1470-1517)
* Jean Bertels (vu Léiwen) (+ 1607)
* Carinus
* Johannes Coricius (+ ~1527)
* Gilles de Faing 
* Jean Gonthier (Winter) (+ 1574)
* Mathias Held(t) (1496-1563)
* Johannes Houst (+ 1572)
* Peter Jacobi
* Philippe de Jamoigne
* Lamorménil (Guillaume Germe) (17. Jh.)
* Barthélemy Latomus (Steinmetz) (1496-1570)
* Heinrich Mameranus (Wagner)
* Nikolaus Mameranus (Wagner)
* Thomas Mameranus (Wagner)
* Everard Mercurian (1524-1580)
* Johannes Mylius (Müller) (~1510-1596) 
* Jean de Naves
* Adam Petz
* Nicolas de Rutter (Reuter, Le Ruistre,...) (+ 1509)
* Henri Samerius (och: Henri de Samrez od. Henri de Samrée) (1540-1610)
* Johannes Sleidanus
* Johannes Sturm (och: Sturmius)
* Conrad Vecerius (Veccrius; Weber)
* Nicolas Vernulaeus (de Vernulz) (1583-1649)
* Alexandre Wiltheim
* Guillaume Wiltheim
Maizières (Meurthe-et-Moselle)

**Maizières** ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Chèvremont (Chaudfontaine)

**Chèvremont** (lokal: *Tchivrimont*) an der Gemeng Chaudfontaine bei Léck, ass eng Kopp südwestlech vu Fléron, an ee vun den Ausleefer vum Plateau de Herve deem seng Häng an den Dall vun der Vesdre eroffalen.

D'Plaz déi virum 8. Joerhonnert als *Novo Castello* ernimmt gouf, krut seng historesch Bedeitung doduerch datt do de Palais vum Ansegisel stoung an deem de Pippin vun Herstal op d'Welt koum.

No enger mëndlecher Donatioun vum Pippin, déi vum Karel de Groussen 779, vum Lothaire I. 844, an dunn nach eng Kéier vum Keeser Arnulf confirméiert gouf, hate Pateren déi spéider zu der *Collégiale Notre-Dame* vun Oochen gehéiert hunn, do eng kinneklech Abtei ageriicht..

Ëm 1688 gouf do eng Kapell vu Jesuitten déi aus England komm ware, well se do vum Cromwell verdriwwe gi waren, gebaut. Hir Wunneng an der *Haie du Loup* déi nach besteet, a restauréiert gouf ass haut am Besëtz vun engem Architekt.

An der Kapell, déi haut eng Pilgerplaz, fir déi wallounesch Sportler deenen hir Patréinesch Muttergottes ass, kann een allerhand sportlech Souvenire gesinn, wéi z.&nbsp;B. en Tricot vum Gino Bartali oder de Foussball aus dem Spill wéi den *RFC Liégeois* 1990 d'Belsch Coupe gewonnen huet. Wann ee vun der Kapell biergof op Vaux geet, kënnt ee laanscht e Kräizwee mat siwe Statiounen, deen un déi *Siwe Schmäerze vun der Muttergottes* erënnere soll.

1878 gouf vun de Karmeliter net wäit vun der Kapell eng nei Kierch gebaut, déi zu hirem 50. Gebuertsdag 1928 zur Basilica minor ernannt gouf.

Op engem Säitenausleefer vun der Kopp läit de Fort vu Chaufontaine an am Hank laanscht de Wee deen op d'Casmaterie féiert, den Zaldotekierfecht an deem d'Zaldote begruewe leien déi den 13. August 1914 ëm d'Liewe koume wéi e Munitiounddepot vum Fort an d'Luucht geflunn ass.

Ënner dem nërdlechen Deel vun der Kopp féiert den Tunnel vu Soumagne erduerch.
Bouzanville

**Bouzanville** ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Les Alleux

**Les Alleux** ass eng fréier franséisch Gemeng an den Ardennen an der Regioun Grand Est.

Den 1. Januar 2016 huet Les Alleux mat Le Chesne a Louvergny fusionéiert fir déi nei Gemeng Bairon et ses environs ze bilden. Déi fréier Gemenge sinn alleguer delegéiert Gemengen an der neier Struktur.
## Nopeschgemengen

## Gielercher
D'Gemeng krut den 9. Mäerz 1921 d'Croix de guerre 1914-1918. 
## Kuckeswäertes
* D'Minoterie Maillot déi 1795 als Bien national verkaaft gouf. 1816 koum se an de Besëtz vum Joseph Maillot. E Kandskand vun deem ass haut nach Bësëtzer vun der Millen. An der Mille steet eng Kaplan-Turbinn vun ëm 1890, an eng vun 1935.
Les Grandes-Armoises

**Les Grandes-Armoises** ass eng franséisch Gemeng an den Ardennen an der Regioun Grand Est.
## Kuckeswäertes
* An der Kierch e Bas-Relief vun der Schmäerzhafter Muttergottes. De Panéil staamt aus der Abtei vum Montdieu. 
* Plaz aus dem Zweete Weltkrich, Ravin de la mort genannt.
Les Petites-Armoises

**Les Petites-Armoises** ass eng franséisch Gemeng an den Ardennen an der Regioun Grand Est am Dall vun der Bar. Am Nordweste vun der Gemeng leeft de Canal des Ardennes.
Authe

**Authe** ass eng franséisch Gemeng an den Ardennen an der Regioun Grand Est am Dall vun der Bar, déi do d'Gemengegrenz mat Belleville-et-Châtillon-sur-Bar mécht.
## Kuckeswäertes
* D'Kierch aus dem 14. Joerhonnert mat engem Marmeraltor.
Autruche (Ardennes)

**Autruche** ass eng franséisch Gemeng an den Ardennen an der Regioun Grand Est. Um Territoire vun der Gemeng huet d'Bar, hir Quellen.
## Kuckeswäertes
* D'Niklos-Kierch aus der zweeter Hallschent vum 16. Joerhonnert, zanter 1980 als Monument historique klasséiert.
 

## Um Spaweck
Louvergny

**Louvergny** ass eng fréier franséisch Gemeng an den Ardennen an der Regioun Grand Est.

Den 1. Januar 2016 huet Louvergny mat Le Chesne a Les Alleux fusionéiert fir déi nei Gemeng Bairon et ses environs ze bilden. Déi fréier Gemenge sinn alleguer delegéiert Gemengen an der neier Struktur.
## Geschichtleches
Um Lieu-dit *L'Abbaye* stoung vun 1249 un dat éischt Klouschter a Frankräich dat dem Guillemiteruerde gehéiert huet, bis et 1643 vun de Nonne vum Klouschter *Sainte-Marie* vu Mouzon iwwerholl gouf.
## Kuckeswäertes
* An der Kierch eng Statu vum *Saint Nicaise céphalophore*.
Montgon

**Montgon** ass eng franséisch Gemeng an den Ardennen an der Regioun Grand Est um Canal des Ardennes an der *Vallée des Écluses*. Op enger Streck vun engem gudden anerhallwe Kilometer kann een do 7 Schleise gesinn.
Le Chesne (Ardennes)

**Le Chesne** ass eng fréier franséisch Gemeng an den Ardennen an der Regioun Grand Est. Duerch d'Gemeng leeft de Canal des Ardennes, deen do op senger héchster Plaz tëscht dem Dall vun der Aisne (Floss) an deem vun der Bar ass.

Den 1. Januar 2016 huet Le Chesne mat Louvergny a Les Alleux fusionéiert fir déi nei Gemeng Bairon et ses environs ze bilden. Déi fréier Gemenge sinn alleguer delegéiert Gemengen an der neier Struktur.
## Nopeschgemengen

## Kuckeswäertes
* De Séi vu Bairon, deen als Waasserreservoir ugeluecht gouf fir de *Bief de partage* vum Canal des Ardennes ze fidderen.

## Persounen déi mat der Gemeng ze dinn hunn
* De Generol de Mecquenem, gebuer 1808 zu Le Chesne.

## Um Spaweck
Ruisseau de Yoncq

De *Ruisseau de Yoncq* ass eng franséisch Baach am Ardennendepartement. Si huet hir Quellen an der *Forêt domaniale de Belval* ëstlech vu La Berlière op enger Héicht vu ronn 200 Meter. Se leeft vun do aus de ganzen Zäit no Nordosten duerch d'Gemenge La Berlière, Beaumont-en-Argonne, Saint-Pierremont, Yoncq, Mouzon an Autrecourt-et-Pourron fir tëscht Autrecourt a Mouzon op enger Héicht vun 156 Meter an d'Meuse respektiv de Canal de la Meuse ze lafen.

D'Baach ass 17,40&nbsp;km laang an huet beim Sandre de Code B3220410.
Weltausstellung

D**'Weltausstellung**, och *Exposition Universelle Internationale*, *Exposition Mondiale*, *Expo* oder *World's Fair* genannt, ass eng grouss international Ausstellung, déi sech an der Zäit vun der Industrialiséirung etabléire konnt an op där Staaten an Entreprisen hir technesch a konschthandwierklech Leeschtunge weisen.

Zanter 1928 reegelt de Bureau International des Expositions (BIE) d'Organisatioun vun de Weltausstellungen, déi dräi bis sechs Méint laang daueren.

## Lëscht vun de Weltausstellungen
Dëst ass déi offiziell Lëscht vun den Expoen nom BIE an dem ExpoMuseum. Zanter datt et och spezialiséiert Ausstellunge gëtt ginn déi universell fettgedréckt.

## Kuckt och
* Lëtzebuerg op de Weltausstellungen

## Um Spaweck
* Bureau International des Expositions, Paräis
Klingelpütz

**Klingelpütz** war fréier am Volleksmond den Numm fir e Prisong zu Köln, dee beim Gereonswall stoung an an den 1960er Jore vun engem neie Gebai am Quartier Köln-Ossendorf ersat gouf. Vum Vollek gouf den Numm och fir den neie Prisong, deen offiziell Justizvollzugsanstalt Köln heescht, iwwerholl.

Den Numm *Klingelpütz* koum dohier well op där Plaz eng Famill Clingelmann Terraine mat e puer Pëtzer hat. E Pëtz heescht op Kölsch *Pütz*.

Den offizielle Stroossennumm ass zanter 1263 dokumentéiert.

## Geschicht
De Prisong gouf tëscht 1835 an 1838 gebaut a war am Ufank fir 800 Prisonéier virgesinn. Obwuel duerno verschidde Vergréisserunge gemaach goufen, war e bal ëmmer iwwerbeluecht.

Et gëtt geschat, datt hei an der Zäit vum Nationalsozialismus, vun 1933 bis 1945, iwwer dausend Antifaschisten ëmbruecht goufen. Meeschtens goufe se guillotinéiert, sou d'Resistenzler vu Lëtzebuerg Hans Adam an Ady Claude. Eleng 1944 louch de Klingelpütz um Leidenswee vun iwwer 10.000 Gefaangenen. Den 30. Oktober 1945 goufen do nach d'Läiche vun 80 politesche Prisonéier ausgegruewen. Se sollten op en "Doudesmarsch" an d'KZ Buchenwald geschéckt ginn, ma goufe virdrun vun hire Giischtercher an der SS dout geschloen an am Prisongshaff verschäert.

1969 gouf de Klingelpütz ofgerappt an op dem Areal e Park mat Spillplaz a Jugendzentrum erriicht.
Zeeuws-Vlaanderen

**Zeeuws-Vlaanderen** (fr: *Flandre zélandaise*; de:*Seeländisch Flandern*) ass deen Deel vun der hollännescher Provënz Zeeland, deen um südlechen Uwänner vun der Westerschelde läit. Et ass administrativ an dräi Gemengen agedeelt: Sluis am Westen, Terneuzen an der Mëtt an Hulst am Osten.

Kulturell steet Zeeuws-Vlaanderen dem belsche Flandern méi no. Den Dialekt vun do gläicht staark deem vu Gent.

Bis am Juni 2003 war Zeeuws-Vlaanderen mam Rescht vun Holland just mat enger Floss-Fär verbonnen. Zanterhier gëtt et e 6.600 Meter laange Stroossentunnel ënner der Westerschelde, deen Terneuze mat Ellewoutsdijk op Zuid-Beveland verbënnt.

D'Fär tëscht Breskens a Vlissingen ass zanterhier just nach fir Foussgänger, mat oder ouni Vëlo.

Déi wichtegst Stad an Zeeuws-Vlaanderen ass d'Hafestad Terneuzen, mat engem wichtegen Industriegebitt laanscht de Kanal vu Gent op Terneuzen. Cadzand, um Nordmier, ass eng touristesch vill besicht Stad.

Op de westlechen an ëstlechen Extremitéite vum Territoire sinn Naturschutzgebidder: Het Zwin am Westen (dat op der belscher Säit virugeet) an d*'Verdronken Land van Saeftinghe* am Osten.

Zeeuws-Vlaanderen huet, verglach mam Rescht vun Holland, eng relativ niddreg Bevëlkerungsdicht (147 Awunner/km²).

## Geschicht
En Deel vum haitegen Zeeuws-Vlaanderen huet fréier aus Insele bestanen, déi eréischt no Versandungen a mat Hëllef vun Däicher un d'Festland integréiert goufen. Am Achtzegjärege Krich ass d'Front duerch d'Géigend gelaf. No der Onofhängegkeet vun der Belsch, 1830, gouf d'Géigend e Paradäis fir Schmuggler.

Duerch den Traité vu London vun 1839 gouf Zeeuws-Vlaandern, dat belsch war, Holland zougesprach.

## Uertschaften an Zeeuws-Vlaanderen
Aardenburg - Absdale - Axel - Axelsche Sassing - Biervliet - Biezen - Boerenhol - Breskens - Cadzand - Clinge - Draaibrug - Drie Hoefijzers - Driewegen - Eede - Emmadorp - Graauw - Griete - Groede - Heikant - Heille - Hengstdijk - Hoek - Hoofdplaat - Hulst - IJzendijke - 't Jagertje - Kapellebrug - Koewacht - Kloosterzande - Kijkuit - Kruisdijk - Kruispolderhaven - Kuitaart - Lamswaarde - Nieuw-Namen - Nieuwvliet - Nummer een - Magrette - Mauritsfort - Oostburg - Ossenisse - Othene - Paal - Prosperdorp - Pyramide - Perkpolder - Philippine - Retranchement - Reuzenhoek - Sas van Gent - Sasput - Schapenbout - Schoondijke- Schuddebeurs - Sint Anna ter Muiden - Sint Jansteen - Sint Kruis - Slijkplaat - Sluis - Sluiskil - Spui - Terhole - Turkeye - Terneuzen - Val - Vogelwaarde - Walsoorden - Waterlandkerkje - Westdorpe - Zaamslag - Zaamslagveer - Zandberg - Zandstraat - Zuiddorpe - Zuidzande

## Um Spaweck
Jean-Charles Tacchella

De **Jean-Charles Tacchella**, gebuer den 23. September 1925 zu Cherbourg, a gestuerwen den 29. August 2024 zu Versailles, war e franséische Regisseur an Dréibuchauteur.

## Filmer
* 1973: *[[Voyage en Grande Tartarie]]* mam Jean-Luc Bideau 
* 1975: *[[Cousin, cousine]]* mam Marie-Christine Barrault a Marie-France Pisier
* 1977: *[[Le pays bleu]]* mam Brigitte Fossey a Jacques Serres
* 1979: *[[Il y a longtemps que je t'aime (Film 1979)|Il y a longtemps que je t'aime]]* mam Jean Carmet a Marie Dubois
* 1981: *[[Croque la vie]]* mam Carole Laure a Brigitte Fossey
* 1985: *[[Escalier C]]* mam Robin Renucci a Jean-Pierre Bacri
* 1987: *[[Travelling avant]]* mam Thierry Frémont an Ann-Gisel Glass
* 1990: *[[Dames galantes]]* mam Isabella Rossellin a Marie-Christine Barrault
* 1992: *[[L'homme de ma vie (Film, 1992)|L'homme de ma vie]]* mam Maria de Medeiros a Jean-Pierre Bacri
* 1994: *[[Tous les jours dimanche]]* mam Rod Steiger a Marie-France Pisier
* 2000: *[[Les gens qui s'aiment]]* mam Richard Berry a Jacqueline Bisset

## Um Spaweck
Jack Gold

De **Jack Gold**, gebuer den 28. Juni 1930 zu London, ass en englesche Filmregisseur a Filmproduzent. 
## Filmer
### als Regisseur
* 1968: *[[The Bofors Gun]]* mam Nicol Williamson a Ian Holm
* 1969: *[[The Reckoning]]* mam Nicol Williamson a Rachel Roberts
* 1973: *[[The National Health]]* mam Lynn Redgrave a Colin Blakely
* 1973: *[[Who?]]* mam Elliott Gould an Trevor Howard
* 1975: *[[Man Friday]]* mam Peter O'Toole 
* 1976: *[[Aces High]]* mam Malcolm McDowell a Christopher Plummer
* 1978: *[[The Sailor's Return]]* mam Tom Bell 
* 1978: *[[The Medusa Touch]]* mam Richard Burton, Lino Ventura a Lee Remick
* 1980: *[[Little Lord Fauntleroy (Film, 1980)|Little Lord Fauntleroy]]* mam Alec Guinness a Ricky Schroder
* 1984: *[[The Chain]]* mam Denis Lawson
* 1993: *[[Der Fall Lucona]]* mam Jürgen Prochnow a Günther Maria Halmer
Pouru-Saint-Remy

**Pouru-Saint-Remy** ass eng franséisch Gemeng an den Ardennen an der Regioun Grand Est.

An der Uertschaft leeft de Ruisseau rouge an d'Kuer.

Vu 1560 bis 1642 huet d'Uertschaft zum Fürstentum Sedan gehéiert.

No Donnéeë vun der Revue vum *Cercle de généalogie et d'héraldique des Ardennes* wier Pouru-Saint-Remy dat d'Duerf an Europa an deem déi meescht Nokomme vum Clovis I. a vum Karel de Grousse géife liewen.

Well Pouru-Saint-Remy op enger Längt vu ronn 3&nbsp;km vum Ruiseau rouge an der Mëtt gedeelt gëtt, ass et déi Uertschaft am Departement, déi déi meescht Brécken ze verzeechnen huet, eng ronn 20 Stéck.
Villers-Cernay

**Villers-Cernay** ass eng fréier franséisch Gemeng an den Ardennen an der Regioun Grand Est.

Bis zur Fusioun 1. Januar 2017 mat der fréierer Gemeng Rubécourt-et-Lamécourt an der aler Gemeng Bazéilles zur neier Gemeng Bazeilles war Villers-Cernay eng eegestänneg Gemeng.

An der Uertschaft leeft de Ruisseau de Rubécourt en Niewefloss vun der Kuer.

Vu 1560 bis 1642 huet d'Uertschaft zum Fürstentum Sedan gehéiert.

 

## Um Spaweck
Glaire

**Glaire** ass eng franséisch Gemeng an den Ardennen an der Regioun Grand Est, am Dall vun der Meuse. Zu der Gemeng gehéieren déi kleng Uertschafte Iges a Villette.

D'Uerschaft läit um 2&nbsp;km laange Canal de Glaire deen do e Meander vun der Meuse ofkierzt an doduerch de Schëffer en Ëmwee vu ronn 8&nbsp;km spuert. Dee Kanal huet eng Schleis bei der Uertschaft Vilette. 
## KuckesWäertes
*D'Schlass vu Villette aus der 2. Hallschent vum 16. Joerhonnert mat senge Gäert.
*D'Schlass Bellevue op der Gemengegrenz laanscht D29.

## Um Spaweck
Daigny

**Daigny** ass eng franséisch Gemeng an den Ardennen an der Regioun Grand Est am Dall vun der Givonne.

Vu 1560 bis 1642 huet Daigny zum Fürstentum Sedan gehéiert.

Bis 1933 war Daigny un d'Eisebunnsnetz ugeschloss iwwer d'Linn Sedan-Bouillon, och de *[[Bouillonnais (Tram)|Bouillonais]]* genannt. Et war eng Tramsstreck an der Meterspuer. 
## Kuckeswäertes
*Op der Gemengeplaz en Engin blindé de reconnaissance

Fichier:Daigny EBR.JPG|EBR op der Gemengeplaz
Fichier:Daigny Station du Bouillonnais.JPG|Statiounsgebai vum Bouillonais
Bosseval-et-Briancourt

**Bosseval-et-Briancourt** ass eng franséisch Gemeng an den Ardennen an der Regioun Grand Est.

D'Uertschaft gouf géint 1545 vum Guy XVII. vu Laval a vum Claude vu Foix gegrënnt.
Chéhéry

**Chéhéry** ass eng fréier franséisch Gemeng an den Ardennen an der Regioun Grand Est am Dall vun der Bar an um Canal des Ardennes. Si huet den 1. Januar 2016 mat der Gemeng Chémery-sur-Bar fusionéiert fir déi nei Gemeng Chémery-Chéhéry ze bilden.

## Kuckeswäertes
*D'Schlass vu Rocan.
Illy

**Illy** ka sinn:
* eng Uertschaft a Gemeng am franséischen Departement Ardennes: Illy (Ardennes)
* eng italieenesch Entreprise, déi Kaffi importéiert, réischtert a verkeeft: Illy (Kaffi)
Floing

**Floing** ass eng franséisch Gemeng an den Ardennen an der Regioun Grand Est, am Dall vun der Meuse.

Floing gouf haaptsächlech ëm 2003, bekannt well do de Vergewalteger a Seriemäerder Michel Fourniret eng Zäit laang gewunnt huet.
Fleigneux

**Fleigneux** ass eng franséisch Gemeng an den Ardennen an der Regioun Grand Est, un der belscher Grenz, südlech vun engem grousse Bëschmassiv zu deem d*'Forêt domaniale de Sedan* gehéiert.

Vu 1560 bis 1642 huet d'Uertschaft zum Fürstentum Sedan gehéiert. 

## Um Spaweck
Pouru-aux-Bois

**Pouru-aux-Bois** ass eng franséisch Gemeng an den Ardennen an der Regioun Grand Est am Dall vum Ruisseau rouge engem Niewefloss vun der Kuer.

## Hydrographie
*Ruisseau rouge
*Ruisseau de la fange des bouleaux
*Ruisseau de Laubrun
Save Our Souls

**Save Our Souls** ass eng US-amerikanesch Rockband, déi 2003 vum George William, dem Jason D'Amelio an dem Joshua "Brain" Jaffe ënner dem Numm *Chiba-Ken* gegrënnt gouf an zanter 2010 ënner dem Numm Save Our Souls spillt.

## Bandgeschicht
Den George William spillt Musek zanter 2001. 2003 gouf de Grupp zu New York als *Chiba-Ken* vum George William, Jason D'Amelio a Joshua Jaffe gegrënnt. Spéider sinn nach déi zwee Gittaristen Eddie Delgado an Elias Tannous derbäikomm. Am September 2005 hu se hir éischt EP *Faces of the Moment* verëffentlecht. 2006 gouf de Grupp vu Gotham Records ënner Contract geholl. Am Oktober 2006hu se hiren éischten Album verëffentlecht, deen de selwechten Numm wéi d'Band huet a vum Patrick Arn produzéiert gouf. An den USA huet sech den Album an de nächsten dräi Méint iwwer 7.000-mol verkaaft. Am April 2009 hu si hiren zweeten Album *Hard to Be Human* erausbruecht.

2011 ass de Bass-Gittarist Marcin Rygiel (ex-Decapitated, ex-Vader, ex-Lux Occulta) dem Grupp bäigetratt.

Save Our Souls huet Concerte mat Kittie, Iron Maiden, Ill Niño, From Autumn to Ashes, God Forbid, 40 Below Summer, Powerman 5000, Glassjaw, Cartel, The Smashing Pumpkins, Slash, Lost Patrol, Kid Cudi, Dave Lombardo, Travie McCoy, Steel Panther, Andrew W.K., The Ataris a Black Market Hero gespillt.

## Discographie

### Albumen
* 2006: *Are We Innocent?*
* 2009: *Hard to Be Human*

### EPen
* 2005: *Faces of the Moment*
* 2012: *Animal*

### Demoen
* 2004: *Chiba-Ken*
* 2006: *Winter Sessions*

## Um Spaweck
* Save Our Souls op MySpace, ReverbNation a Facebook
Philippe Marini

De **Philippe Marini**, gebuer den 28. Januar 1950, ass e franséische Politiker. Zanter 1987 ass e Buergermeeschter vu Compiègne an zanter 1992 als UMP-Representant vum Departement Oise Member vum franséische Senat.

Als Rapporter vun der Finanzkommissioun vum Senat huet en 2008 mat zwéi kontroverséierte Virschléi op sech opmierksam gemaach:
* deen éischte sollt et erméigleche fir Verloschter déi een am Kader vun der Finanzkris op der Bourse gemaach huet vun der Steier ofzesetzen,
* deen zweeten hat als Zil eng Besteierung vu Verkeef tëscht Privatleit iwwer den Internet.

International negativ Schlagzeilen huet e provozéiert andeems en den 18. September 2010 géinteniwwer dem Radiosender France Culture ausgesot huet, e géif sech wënschen, *"datt den [[Napoleon III. vu Frankräich|Napoleon III.]] an de [[Bismarck]] am Joer [[1867]] e Gespréich mat engem aneren Ausgank gehat hätten, soudatt [[Lëtzebuerg (Land)|Lëtzebuerg]] net existéiere géif.... D'Schwächt vum Napoleon III. huet et Lëtzebuerg erlaabt z'existéieren"*, dëst nodeem datt d'EU-Kommissärin Viviane Reding vun enger méiglecher EU-Infractiounsprozedur wéinst franséische Repressiounsmoossname géint Roma geschwat hat. De lëtzebuergeschen Ausseminister Jean Asselborn huet dës Aussoe vum Marini schaarf verurteelt andeems e géinteniwwer dem DNR erkläert huet, dem Marini säi Gedankegutt wier äusserst blesséierend a geféierlech a seng Aussoe géife bei wäitem alles iwwertreffe wat de Front National seet. D'Buergermeeschtesch vu Veianen Gaby Frantzen-Heger huet als éischt Reaktioun e Studentenaustauschprogramm mat der jumeléierter Gemeng Compiègne op Äis geluecht. Den 20. September 2010 huet de franséische Premier François Fillon säi Lëtzebuerger Homolog Jean-Claude Juncker ugeruff a sech fir d'Aussoe vum Marini entschëllegt, déi net d'Meenung vu Frankräich a vum franséische Vollek erëmgi géifen.
Athinganen

D**'Athinganen** (gr. *Ἀθίγγανοι*, *Athinganoi*, déi Onberéierbar), waren eng gnostesch Sekt vum 9. Joerhonnert a Phrygien, deem haitege West-Anatolien. Iwwer si ass wéineg bekannt, den Timotheus vu Konstantinopel huet se al Melchizedekite bezeechent; als Roudag an der Woch hu se wuel de Sabbat kannt; d'Eegenaart fir keen ze beréieren deen en anere Glawen huet a sech och net vu sou engem beréieren ze loosse soll zu hirem Numm gefouert hunn. Iwwerhaabt schénge se eng sëllege Geboter a Verbueter gehat ze hu wat déi kierperlech Propretéit ugeet.

Hir Fortdauer iwwer d'9. Joerhonnert eraus ass net sécher. Et gëtt ugeholl, datt se sech no der Zerstéierung vun Tephrike iwwer Armenien, Klengasien an de Balkan verstreet hunn. D'Wuert *atsinganoi*, mat deem d'Byzantiner déi zougewandert Zigeiner bezeechent hunn, ass méiglechweis eng korrompéiert Form vun hirem Numm.

## Literatur
*Joshua Starr: *An Eastern Christian Sect: The Athinganoi*. An: Harvard Theological Review XXIX, 2 (1936), S. 93-106
*Ilse Rochow: *Die Häresie der Athinganer im 8. und 9. Jahrhundert und die Frage ihres Fortlebens*. An: Helga Köpstein, Friedhelm Winkelmann (Ersg.), *Studien zum 8. und 9. Jahrhundert in Byzanz*, Berlin 1983 (= Berliner Byzantinistische Arbeiten, 51), S. 163-178
*Paul Speck: *Die vermeintliche Häresie der Athinganoi*. An: Jahrbuch der Österreichischen Byzantinistik 47 (1997), S. 37-50
Rom

De Begrëff **Rom** bezeechent:

* den däitschen Numm vun der italieenescher Haaptstad: Roum,
* eng Gemeng am Landkrees Parchim, Mecklenburg-Vorpommern: Rom (Mecklenburg),
* eng Gemeng an der Regioun Midtjylland: Rom (Dänemark),
* en Uertsdeel vu Morsbach am Oberbergischen Kreis, Nordrhein-Westfalen: Rom (Morsbach),
* e Lieu-dit vun der Gemeng Birresborn an der Äifel, Rheinland-Pfalz: Rom (Äifel),
* e Member vun der Bevëlkerungsgrupp vun de Roma,
* d'Ofkierzung vum engem Datespäicher a Computeren: Read-only memory.
Givonne

**Givonne** ass eng franséisch Gemeng an den Ardennen an der Regioun Grand Est, am Dall vun der Givonne.

Vu 1560 bis 1642 huet Givonne zum Fürstentum Sedan gehéiert.

Zu Givonne gouf ëm 1777 dat éischt Walzwierk aus Frankräich opgeriicht.

Vun 1910 un war d'Uertschaft iwwer d'Eisebunnsstreck Sedan-Corbion un de Schinneverkéier ugeschloss. 1932 gouf déi Streck zougemaach.

Am Éischte Weltkrich gouf d'Uertschaft zu engem groussen Deel zerstéiert.
Däich

En **Däich** ass e Bauwierk dat aus engem Damm besteet, deen als Schutz géint Héichwaasser oder Stuermfluten, laanscht Waasserleef oder laanscht Mieresküsten opgeschott gëtt.

## Um Spaweck
Zigeiner

**Zigeiner** ass den Iwwerbegrëff fir Bevëlkerungsgruppen, déi ethnesch matenee Famill sinn an ursprénglech aus Indien stamen, dunn awer zanter dem 14.&nbsp;Joerhonnert an e puer Migratiounswellen iwwer Westasien an Nordafrika an an Europa koumen. De Begrëff kann haut als pejorativ a mat rassistescher Konnotatioun opgeholl ginn.

Uganks hu se aus wirtschaftlechen Ursaachen ni laang op enger Plaz gewunnt a waren an Dauermigratioun. De Prozentsaz vun deenen déi heiansdo oder stänneg op der "Rees" sinn hëlt awer ëmmer méi of, weltwäit gëtt en op just nëmme méi 5 % geschat. D'Zigeiner liewen haut an der Majoritéit an de südosteuropäeschen an an e puer mëtteleuropäesche Staaten, souwéi a Spuenien an a Frankräich. Zu Lëtzebuerg sollen et der an der Moyenne eng ronn 300 sinn.

## Bevëlkerungsgruppen

* Roma
** Lovara
* Sinti
** Manuschen
* Romanichalen
* Kalderasch
* Kalé
* Dom
* Boscha
* Xoraxane/Horahane

## Bekannt Perséinlechkeeten
* Django Reinhardt
* Rosario Flores
* Charlie Chaplin
* Yul Brynner
* Bob Hoskins

## Bekannt Filmer
* Dom za vešanje vum Emir Kusturica, 1988
* Crna mačka, beli mačor vum Emir Kusturica, 1998
* Snatch vum Guy Ritchie, 2000

## Kuckt och
* Jéiner
Roma

D**'Roma** (Eenzuel *Rom*) sinn eng Ënnergrupp vun den Zigeiner, déi haaptsächlech a Mëttel- an an Osteuropa lieft, souwéi och um Balkan. De gréissten Deel vun den tierkesche Roma lieft an Ostthrakien.

Als gréisst Zigeinergrupp gëtt hiren Numm dacks an de Medie verallgemengert a fir all déi aner méi kleng Gruppe matgebraucht, obwuel all eenzel Grupp hir individuell kulturell Eegenaarten an Dialekter huet.

## Um Spaweck